Diari Oficial de la Generalitat Valenciana


Sumari del DOGV 3185, del 17-02-1998 (1998/1146)

RESOLUCIÓ de 15 de gener de 1998, de la Universitat d'Alacant, per la qual es convoquen proves selectives per a proveir una plaça d'oficial.
--------------------------------------------------------------------------------------------------------------------------------------------

### Dades del document

Número de DOGV
:   3185

Data del DOGV
:   17-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1146


Data del document
:   15-01-1998

Organisme emissor
:   Universitat d'Alacant

Tipus de document
:   Resolució

RESOLUCIÓ de 15 de gener de 1998, de la Universitat d'Alacant, per la qual es convoquen proves selectives per a proveir una plaça d'oficial. [1998/X1146]
  
Segons disposa l'Estatut d'aquesta Universitat, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i amb la finalitat d'atendre les necessitats de personal d'administració i serveis, d'acord amb les competències que li atribueix l'article 18 de la Llei 11/1983, de Reforma Universitària, en relació amb l'article 3.2.e i l'Estatut d'aquesta Universitat, s'acorda convocar proves selectives per a la plaça d'oficial de la Universitat d'Alacant, segons aquestes
  
Bases
  
1. Normes generals
  
1.1 Es convoquen proves selectives per a proveir 1 plaça d'oficial d'administració especial pel sistema d'accés lliure.
  
1.2 A aquesta convocatòria són aplicables: el Decret Legislatiu de 24 d'octubre de 1995 del Govern Valencià; la Llei 30/1984, de 2 d'agost, amb les modificacions corresponents, particularment la Llei 23/1988, de 28 de juliol, i la Llei 22/1993, de 29 de desembre; la Llei 42/1994, de 30 de desembre; el Reial Decret 364/1995, de 10 de març (BOE del 10 d'abril); l'Estatut de la Universitat d'Alacant; i les bases d'aquesta convocatòria.
  
1.3 El procediment de selecció dels aspirants serà el de concurs oposició.
  
1.3.1 La fase d'oposició estarà formada pels exercicis següents, que són eliminatoris.
  
Primer exercici: resolució, per escrit, d'un qüestionari amb respostes alternatives sobre el temari proposat en l'annex I. Es valorarà de 0 a 10 punts i per a superar-lo cal obtenir-hi, almenys, 5 punts.
  
Segon exercici. Primera fase: prova teòrica, en què es plantejarà el desenvolupament de temes de l'annex I. Aquesta fase es valorarà de 0 a 10 punts, i per a superar-la cal obtenir-hi, almenys, 5 punts.
  
Segona fase: prova de coneixement d'un idioma comunitari, tret del castellà o el català, que consistirà en una traducció directa. No té caràcter eliminatori i es puntuarà de 0 a 2 punts.
  
Tercera fase: contestar les qüestions plantejades en un text en valencià, amb instruccions impartides igualment en valencià. No tindrà caràcter eliminatori i es valorarà de 0 a 4 punts.
  
Tercer exercici: exercici pràctic sobre les matèries de l'annex esmentat. Es valorarà de 0 a 10 punts, i per a superar-la cal obtenir-hi, almenys, 5 punts.
  
1.3.2 La fase de concurs, que no és eliminatòria, s'aplicarà als aspirants que superen els dos primers exercicis, i farà referència a les aptituds, els coneixements i l'experiència dels candidats, d'acord amb el barem següent:
  
- Per tenir una titulació superior, 0'4 punts. Si la titulació és específica, 0'6 punts.
  
- Per l'experiència demostrada, fins 1'5 punts (0'1 punts per cada any de serveis en l'administració pública en llocs amb la mateixa funció, i 0'05 punts quan la funció siga afí, en llocs igualment de l'administració)
  
- Per activitat formativa, fins un màxim de 1'5 punts (0'1 punts per cada curs entre 15 i 50 hores i 0'2 per cada curs de més de 50 hores. Han de ser cursos relacionats directament amb el treball del lloc i han d'haver estat impartits per l'administració pública o per centres concertats amb aquesta).
  
1.3.3 La puntuació de la fase de concurs, aplicada als aspirants als quals fa referència la base 1.3.2, s'ha de publicar abans que comence el tercer exercici.
  
1.3.4 La proposta d'adjudicació de la plaça s'ha de fer a favor de l'aspirant que, després de sumar les qualificacions de tots els exercicis superats, fases eliminatòries o no eliminatòries, i el resultat del concurs, es trobe dins el nombre de vacants oferides.
  
L'aspirant proposat per a l'adjudicació de les places ha de ser nomenat funcionari en pràctiques i ha de fer un curs practicoformatiu.
  
1.5 El primer exercici es farà a partir del dia 30 de gener de 1998.
  
2. Requisits de los candidats
  
2.1 Per a ser admès per a fer les proves selectives, els aspirants han de reunir els requisits següents:
  
2.1.1 Ser espanyol o nacional d'un país de la Comunitat Europea.
  
2.1.2 Haver fet els divuit anys d'edat.
  
2.1.3 Tenir o estar en condicions d'obtenir el títol de batxiller, de FP2 de segon grau o equivalent.
  
2.1.4 Els nacionals dels altres estats membres de la Comunitat Europea han de tenir el títol homologat o convalidat a l'equivalent espanyol requerit en la base 2.1.3. o estar en condicions d'obtenir-lo.
  
2.1.5 No patir cap malaltia o discapacitat física que li impedesca l'exercici de les funcions corresponents.
  
2.1.6 No haver estat separat/da, amb expedient disciplinari, del servei de qualsevol de les administracions públiques ni trobar-se inhabilitat/da per a l'exercici de les funcions corresponents.
  
2.2 Tots els requisits enumerats s'han de tenir el dia en què acabe el termini de presentació de sol·licituds, i s'han de mantenir fins el moment de la presa de possessió com a funcionari de carrera.
  
3. Sol·licituds
  
3.1 Les persones que vulguen prendre part en aquestes proves selectives han de constatar-ho en una instància adreçada al gerent de la Universitat. La instància serà facilitada gratuïtament en els Serveis Generals de la Universitat i en el Govern Civil d'Alacant.
  
3.2 La presentació de sol·licituds s'ha de fer en el Registre General de la Universitat (edifici de Gerència i Serveis Generals) en el termini de 20 dies hàbils, comptadors a partir del següent al de publicació d'aquesta convocatòria en el Diari Oficial de la Generalitat Valenciana. Es podran emprar les vies de la normativa vigent establerta en l'article 38.4 de la Llei 30/1992 de 26 de novembre.
  
3.3 A la instància cal adjuntar l'expedient personal detallat i la documentació justificativa del que s'hi exposa, perquè el tribunal el puga valorar en la fase de concurs, si escau. No s'admetrà presentar documentació després que acabe el termini de presentació d'instàncies.
  
3.4 Els drets d'examen són 1.690 PTA i s'han d'ingressar en la CAM, oficina 3191, del campus universitari de Sant Vicent del Raspeig, en el compte corrent núm. 540004-64. L'ingrés es pot fer a través d'altres oficines de la mateixa entitat bancària o d'altres.
  
En la sol·licitud ha de figurar el segell de la CAM o el justificant de la transferència, que si no s'adjunta implicarà l'exclusió de l'aspirant. En cap cas la presentació i el pagament en l'oficina bancària implica la substitució del tràmit de presentació en temps i forma de la sol·licitud davant l'òrgan expressat.
  
3.5 S'han de seguir les instruccions següents quan s'òmpliga la instància:
  
3.5.1 En el requadre forma de accés s'ha de consignar L.
  
3.5.2 Els aspirants amb discapacitats ho han d'indicar en la sol·licitud amb una X en el requadre 6, i han de sol·licitar, en el requadre 7, les possibles adaptacions de temps i mitjans per a fer l'exercici. Així mateix, han de concórrer als exercicis per als quals es concrete l'adaptació amb el certificat acreditatiu de la minusvalidesa o discapacitat, a fi de fer efectiva, si escau, la petició esmentada.
  
3.5.3 S'ha de consignar l'idioma al qual es refereix una de las fases del segon exercici en el requadre A de l'epígraf Dades que s'han de consignar segons les bases de la convocatòria de la sol·licitud.
  
3.6 Les errades de fet que es puguen inferir de la sol·licitud, es podran corregir en qualsevol moment, d'ofici, o a petició de la persona interessada.
  
4. Admissió d'aspirants
  
4.1 Quan acabe el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que es publicarà en els taulers d'anuncis de la Universitat. Aquesta resolució, a més de declarar aprovada la llista de persones admeses i excloses, constatarà el lloc, la data i l'hora de començament dels exercicis, la relació d'aspirants exclosos i la causa de l'exclusió, com també la composició del tribunal.
  
4.2 Els aspirants exclosos disposaran d'un termini de 10 dies naturals, comptadors a partir del següent al de la publicació de la resolució per a poder corregir el defecte que haja motivat l'exclusió.
  
5. Tribunals
  
5.1 Els membres del tribunal i els seus assessors estan subjectes als motius i a les causes generals d'abstenció previstes en els articles 28 i 29 de la Llei 30/1992.
  
Així mateix, els aspirants poden recusar els membres del tribunal si concorren en els supòsits previstos en aquesta base.
  
5.2 Abans que comencen les proves selectives, si escau, publicaran una resolució amb el nomenament de nous membres del tribunal que substituesquen les persones que n'hagen perdut la condició.
  
5.3 Amb la convocatòria prèvia del president, s'ha de constituir el tribunal amb l'assistència del president i el secretari i, almenys, de la meitat dels membres titulars o suplents. Ha de dur a terme la sessió de constitució en el termini màxim de 30 dies a partir de la designació i, com a mínim, 2 dies abans que es faça el primer exercici.
  
A partir de la constitució, el tribunal necessita per a actuar vàlidament la presència de la majoria dels membres, titulars o suplents.
  
5.4 Dins la fase d'oposició, el tribunal ha de resoldre tots els dubtes que puguen sorgir en l'aplicació d'aquestes normes, com també què s'ha de fer en els casos no previstos.
  
5.5 El tribunal pot disposar la incorporació als seus treballs d'assessors especialistes per a les proves corresponents dels exercicis que consideren pertinents. Els assessors s'han de limitar a prestar la col·laboració en les especialitats tècniques. La designació d'aquests assessors s'ha de comunicar al rector de la Universitat.
  
5.6 El tribunal qualificador de les proves ha d'adoptar les mesures oportunes per a garantir que els exercicis de la fase d'oposició es corregesquen sense que es conega la identitat dels aspirants. En seran exclosos els opositors que consignen en els fulls d'examen noms, trets, marques o signes que permeten conèixer la seua identitat.
  
5.7 El tribunal ha d'adoptar les mesures necessàries perquè els aspirants amb discapacitats tinguen les mateixes condicions per a fer els exercicis que la resta dels participants. En aquest sentit, per a les persones amb discapacitat que ho sol·liciten s'han d'establir les adaptacions possibles de temps i de mitjans, segons preveu la base 3.5.2.
  
5.8 Amb la finalitat de comunicar la resta d'incidències, el tribunal tindrà la seu en el Servei de Gestió de Personal de la Universitat, campus de Sant Vicent del Raspeig, telèfon 741 79 85, ext. 3041 o 2585.
  
5.9 El tribunal tindrà la categoria prevista en la normativa vigent sobre indemnitzacions per raó del servei.
  
5.10 En cap cas el tribunal pot declarar que ha obtingut plaça un nombre superior d'aspirants al de places convocades. Qualsevol proposta que contravinga les normes establertes és nul·la de ple dret.
  
6. Desenvolupament dels exercicis
  
6.1 Els exercicis tindran lloc en les dependències de la Universitat d'Alacant, campus de Sant Vicent del Raspeig. El primer exercici es farà en el lloc, la data i l'hora que s'establesca en la resolució a què fa referència la base 4.1.
  
6.2 Després de fer cadascuna de les proves, el tribunal farà pública la llista d'aspirants que les hagen superades en els locals on hagen tingut lloc i en l'edifici de Serveis Generals d'aquesta Universitat.
  
6.3 En cada exercici, els aspirants de nacionalitat espanyola han d'acreditar-ne la identitat exclusivament amb el DNI, el passaport o el permís de conduir. Els nacionals de països membres de la Comunitat Europea han d'acreditar-la amb el document original que s'expedesca a aquest efecte en el país d'origen. No complir aquest requisit implicarà l'exclusió de l'aspirant de les proves. En cap cas seran vàlides les còpies o fotocòpies d'aquests documents.
  
Els membres del tribunal i el personal col·laborador no permetran l'accés a les sales on es facen els exercicis a les persones que no complesquen els requisits anteriors, ni a les que es presenten quan acabe la crida dels aspirants convocats.
  
6.4 En qualsevol moment, els aspirants poden ser requerits pels membres del tribunal perquè acrediten la seua identitat.
  
6.5 Els aspirants seran convocats per a cada exercici amb una crida única. Quedaran exclosos de l'oposició els aspirants que no s'hi presenten, tret dels casos de força major, justificats degudament i considerats pel tribunal.
  
6.6 El tribunal publicarà els anuncis successius de la resta d'exercicis en els locals on se n'haja dut a terme el primer, com també a la seu del tribunal assenyalada en la base 5.8 i per qualsevol altre mitjà, si ho considera convenient per a facilitar-ne la màxima divulgació, almenys, 24 hores abans de l'assenyalada per a començar aquests. Quan es tracte del mateix exercici, l'anunci es publicarà en els locals on s'haja dut a terme, en la seu esmentada del tribunal, i amb qualsevol altre mitjà si es considera convenient, almenys 12 hores abans.
  
6.7 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb una audiència prèvia de la persona interessada, ha de proposar-ne l'exclusió al rector de la Universitat a qui ha de comunicar les inexactituds o les falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant es pot interposar un recurs ordinari, davant la mateixa autoritat indicada en el paràgraf anterior.
  
7. Llista d'aprovats
  
7.1 Quan acabe el procés de selecció, el tribunal publicarà en el lloc o els llocs on s'haja dut a terme l'últim exercici, com també en la seu del tribunal, la relació d'aspirants aprovats per ordre de puntuació assolida, i ha d'indicar el DNI, d'acord amb el que disposa la base 1.3.4.
  
El president del tribunal enviarà una còpia certificada de la llista final d'aprovats al rector de la Universitat, en la qual especificarà, igualment, les dades establertes en el paràgraf anterior.
  
7.2 En cas d'empat, l'ordre s'ha d'establir segons la major puntuació obtinguda pels aspirants en el tercer exercici de la fase d'oposició. S'hi persisteix l'empat, segons la major puntuació en el primer exercici i, si encara hi continua, s'hi han d'aplicar successivament els resultats obtinguts en el tercer i en la fase de concurs.
  
8. Presentació de documents i nomenament de funcionaris
  
8.1 En el termini de 20 dies naturals, comptadors des del dia següent al que es publiquen les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:
  
A) Fotocòpia del document nacional d'identitat o certificació de naixement expedida pel registre civil corresponent.
  
B) Fotocòpia compulsada del títol acadèmic exigit en la base 2.1.3.
  
C) Declaració jurada o promesa de no haver estat separat/da amb expedient disciplinari de cap administració pública ni trobar-se inhabilitat/da per a exercir funcions públiques, segons el model que figura com a annex II a aquesta convocatòria.
  
D) Certificat mèdic acreditatiu de no patir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.
  
8.2 Les persones que no presenten la documentació dins el termini fixat, tret dels casos de força major, no podran ser nomenades funcionaris/àries i les seues actuacions quedaran anul·lades, sense perjudici de la responsabilitat en què hagen incorregut per falsedat en la sol·licitud inicial. Si de l'examen de la documentació es dedueix que alguna persona no té alguns dels requisits assenyalats en la base 2.1 tampoc no podrà ser nomenada funcionari.
  
8.3 Les persones que tinguen la condició de funcionaris de carrera estan exemptes de justificar documentalment les condicions i la resta de requisits ja provats per a obtenir el seu nomenament anterior. Han de presentar un certificat del Ministeri o de l'organisme de què depenen per a acreditar aquesta condició. Aquest certificat ha de fer constar el nombre i l'import del trienni, com també la data de compliment.
  
Igualment, han de presentar, si pertanyen a un cos o escala inferior al de la plaça que es convoca, l'acreditació de la titulació referida en la base 8.1.B).
  
8.4 Les persones que superen les proves selectives han d'acreditar els seus coneixements de valencià amb la presentació del certificat del nivell elemental, expedit per la Junta Qualificadora. Les persones que no el tinguen, han d'obtenir el títol en un termini de tres anys, comptadors des de la data de superació del procés selectiu perquè el nomenament siga definitiu.
  
8.5 Per resolució de l'autoritat convocant i a proposta del tribunal qualificador, segons disposa la base 7, seran nomenats funcionaris en pràctiques els aspirants als qual es refereix la base 1.3.4, i es determinarà la data en què ha de començar a ser efectiu el nomenament.
  
La proposta de nomenament ha d'adjuntar una fotocòpia del document nacional d'identitat o el que corresponga per als nacionals d'estats membres de la Comunitat Europea i una altra de l'exemplar de la sol·licitud de participació en les proves.
  
8.6 Quan acabe el procés selectiu, les persones que l'hagen superat, el nombre de les quals no podrà superar en cap cas el de places convocades, seran nomenades, a proposta del tribunal qualificador, funcionaris de carrera amb una resolució rector de la Universitat d'Alacant que s'ha de publicar en el Diari Oficial de la Generalitat Valenciana.
  
8.7 La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.
  
9. Norma final
  
9.1 La convocatòria i les seues bases i tots els actes administratius que es deriven d'aquesta i de les actuacions del tribunal poden ser impugnats per les persones interessades en els casos i la forma previstos en la Llei 30/1992, de 26 de novembre, de Règims Jurídic de les Administracions Públiques i del Procediment Administratiu Comú.
  
9.2 L'Administració, si escau, pot revisar les resolucions del tribunal segons preveu la norma esmentada.
  
Alacant, 15 de gener de 1998.- El gerent: Luis G. Ramos Gutiérrez.
  
Annex I
  
1. Coneixements bàsics en gestió de laboratoris.
  
2. Coneixements bàsics en instal·lació i manteniment de xarxes locals. Ethernet, Token-ring. ATM.
  
3. Coneixements bàsics en electrònica analògica. Components. Instrumentació.
  
4. Coneixements bàsics en electrònica digital. Components. Instrumentació.
  
5. Coneixements bàsics en disseny de circuits per ordinador.
  
6. Microcontroladors. Disseny i implementació.
  
7. Coneixements bàsics en administració i instal·lació de sistemes operatius. UNIX (AIX, IRIX, LINUX) DOS, WINDOWS.
  
8. Seguretat. Còpies de suport. Antivirus.
  
9. Coneixements bàsics en instal·lació i manteniment de diferents plataformes. PC. Estacions de treball. Arquitectura tipus RWI. Hubs.
  
10. Comunicacions. Transmissió en sèrie, en paral·lel. Mòdems.
  
11. Estatut de la Universitat d'Alacant: estructura de la Universitat i òrgans de govern. Classes i règim jurídic del personal docent i classes de personal d'administració i serveis.
  
12. La Llei de la Funció Pública Valenciana: adquisició i pèrdua de la condició de funcionari. Situacions administratives. Drets i deutes. Incompatibilitats.
  
13. Comunicació. Gestió de qualitat en les administracions públiques: concepte i eines.
  
Annex II
  
D/Dª?, amb DNI?, amb domicili...
  
Declare sota jurament / promesa :
  
Que no he estat separat/da del servei de cap de les Administracions públiques i que no em trobe inhabilitat/da per a exercir funcions públiques.
  
Data